L'Ajuntament convoca una audiència pública telemàtica el 17 de febrer per a presentar la proposta de pressupost del 2021
12 de febrer 2021

![Imagen 1](/media/dmrnutvj/ayto-sagunt.jpg)

Dimecres que ve, 17 de febrer, a les 17 hores l'Equip de Govern de l'Ajuntament de Sagunt presentarà el projecte de pressupost municipal de 2021 a la ciutadania en una audiència pública que s'ha convocat telemàticament a causa de la situació de pandèmia per la Covid-19. Els veïns i veïnes, així com les diverses associacions i entitats, podran seguir el desenvolupament de la mateixa per internet a través del següent enllaç del següent enllaç [Audiència Pública](https://teams.microsoft.com/l/meetup-join/19:meeting_YjJjMmYzZjEtYmNkZS00MmYwLThlM2ItNDg0MmZlNWFlY2Nl%40thread.v2/0?context=%7b%22Tid%22:%220e89bb39-2f74-470b-886d-a2d2375152e4%22%2c%22Oid%22:%2246b10f39-b9dc-4ffb-9312-55b129e8658d%22%2c%22IsBroadcastMeeting%22:true%7d)[​](https://teams.microsoft.com/l/meetup-join/19:meeting_YjJjMmYzZjEtYmNkZS00MmYwLThlM2ItNDg0MmZlNWFlY2Nl%40thread.v2/0?context=%7b%22Tid%22:%220e89bb39-2f74-470b-886d-a2d2375152e4%22%2c%22Oid%22:%2246b10f39-b9dc-4ffb-9312-55b129e8658d%22%2c%22IsBroadcastMeeting%22:true%7d)

 Una vegada exposades les línies principals del pressupost, les persones interessades podran participar en l'audiència pública formulant preguntes o exposant els suggeriments que creguen oportuns. Per a participar hauran d'enviar la seua sol·licitud de participació a través d'un correu electrònic a partir del dia 16 i també durant l'Audiència Pública indicant el seu nom complet, DNI, i número de telèfon a través del qual participaran, a: [participaciople@aytosagunto.es](mailto:participaciople@aytosagunto.es). Durant el torn de paraula previst en la presentació del pressupost 2021 rebran una trucada telefònica a través de la qual se'ls donarà accés a la sessió telemàtica de l'audiència pública.

 L'audiència pública s'emmarca en el procés de participació obert sobre els comptes municipals per al present exercici, que s'ha iniciat ja amb la reunió telemàtica del Consell Econòmic i Social de la ciutat i amb la presentació de l'avantprojecte de pressupost en la Comissió d'Economia i Organització Municipal en la seua reunió d'ahir. Reunions que es repetiran una vegada estudiat el pressupost per part dels seus integrants.

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-convoca-una-audiencia-publica-telematica-el-17-de-febrer-per-a-presentar-la-proposta-de-pressupost-del-2021/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-convoca-una-audiencia-publica-telematica-el-17-de-febrer-per-a-presentar-la-proposta-de-pressupost-del-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-convoca-una-audiencia-publica-telematica-el-17-de-febrer-per-a-presentar-la-proposta-de-pressupost-del-2021/ "Linked In")
*   [](mailto:?body=https://aytosagunto.es/va/actualitat/l-ajuntament-convoca-una-audiencia-publica-telematica-el-17-de-febrer-per-a-presentar-la-proposta-de-pressupost-del-2021/)